เจ้าบุญส่ง ณ ลำปาง

เจ้าบุญส่ง ณ ลำปาง ราชบุตรในเจ้าบุญวาทย์วงษ์มานิต เจ้าผู้ครองนครลำปาง องค์สุดท้าย กับหม่อมเจียกน้อย ณ ลำปาง เป็นราชบุตรที่ได้รับสืบทอดเครื่องราชอิสริยาภรณ์จุลจอมเกล้า

 ประวัติ 
เจ้าบุญส่ง ณ ลำปาง เกิดในราวปี พ.ศ. 2464 ได้เข้าเฝ้าถวายตัวต่อพระบาทสมเด็จพระปกเกล้าเจ้าอยู่หัว เมื่อคราวเสด็จพระราชดำเนินเลียบหัวเมืองมณฑลฝ่ายเหนือและมณฑลพายัพ เมื่อเดือนมกราคม - กุมภาพันธ์ พ.ศ. 2469 โดยเจ้าบุญสารเสวตร์ ณ ลำปาง นำกราบบังคมทูลเข้าเฝ้า และพระบาทสมเด็จพระเจ้าอยู่หัว ทรงมีพระราชดำรัสด้วยเจ้าดารารัศมี พระราชชายา ว่าขอให้ส่งเจ้าบุญส่ง เข้าไปศึกษาที่กรุงเทพฯ แต่ขณะนั้นเจ้าบุญส่งยังมิได้โกนจุก จึงให้เข้าเรียนที่โรงเรียนเยาวกุมารไปพลาง ครั้นทรงพระกรุณาโปรดเกล้าฯ จัดการโกนจุกพระราชทานที่วังวรดิศแล้ว จึงทรงพระกรุณาโปรดเกล้าฯ ให้เจ้าบุญส่ง ณ ลำปาง เข้าเรียนในวชิราวุธวิทยาลัยในฐานะนักเรียนหลวงในพระบรมราชูปถัมภ์

เจ้าบุญส่ง ณ ลำปาง เคยดำรงตำแหน่งนายกสมาคมรถม้าลำปาง ซึ่งเป็นยุคทองของรถม้าลำปาง และมีจำนวนรถม้าถึง 185 คันประวัติรถม้าเมืองลำปาง

 เครื่องราชอิสริยาภรณ์ 
ราชกิจจานุเบกษา,แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เล่ม 81 ตอนที่ 42 วันที่ 7 พฤษภาคม 2507  สืบตระกูล พลตรี เจ้าบุญวาทย์วงษ์มานิต

 ลำดับสาแหรก 

 อ้างอิง 

หมวดหมู่:เจ้านายฝ่ายเหนือ
หมวดหมู่:สกุล ณ ลำปาง
หมวดหมู่:บุคคลจากโรงเรียนวชิราวุธวิทยาลัย
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 13
หมวดหมู่:ราชโอรสในเจ้าผู้ครองนครฝ่ายเหนือ